Franz Halder
<s>Franc Halder (; Vircburg, 30. jun 1884 — Ašau im Kimgau, 2. april 1972) je bio nemački oficir tokom Prvog svetskog rata, a u Drugom svetskom ratu je napredovao do čina Generalobersta.</s><s>Između 1938. i 1942. je bio načelnik Vrhovne komande nemačke vojske, i sa te pozicije ga je smenio Hitler zbog neslaganja sa njegovim odlukama.</s>

<s>Biografija</s>

<s>Mladost i Prvi svetski rat 
Halder je rođen u porodici sa tradicijom služenja u bavarskoj vojsci.</s><s>Njegova vojna karijera je počela 1902. godine, kada je služio u 3. artiljerijskoj regimenti Kraljevske bavarske vojske.</s><s>Nakon dve godine je dobio čin poručnika i smatran je za sposobnog štabnog oficira.</s><s>Studirao je na Bavarskoj vojnoj akademiji u periodu od 1911. do 1914.</s><s>U Prvom svetskom ratu nije bio raspoređen na frontovsku dužnost, ali je video kako izgleda statični rat na zapadnom frontu.</s><s>Tokom rata je služio i u štabu Ruprehta od Bavarske.</s><s>Nakon rata se zalagao za doktrinu manevarskog ratovanja, koja je bila u suprotnosti sa doktrinom koju je nemačka vojska koristila na zapadnom frontu.</s>

<s>Međuratni period 
Sledećih 15 godina je promenio mnogo štabnih funkcija, sve do 1934. kada je unapređen u čin general-lajtnanta.</s><s>Tada je postavljen na mesto komandanta Sedme pešadijske divizije, stacionirane u Minhenu.</s><s>Unapređen je u čin generalobersta 1936. i prebačen u generalštab u Berlinu.</s><s>Stekao je poverenje Vilhelma Kajtela koji ga je smatrao za poštenog, odanog, pouzdanog i poslušnog oficira.</s><s>Iako se nije slagao sa radom Gestapoa, SS-a i drugih elemenata Nacističke partije, 1938. je postavljen na mesto načelnika generalštaba, gde je zamenio Ludviga Beka.</s><s>Njegovo neslaganje sa radom partije je išlo mnogo dublje, i on je već sa Bekom razmatrao opciju da svrgnu Hitlera.</s><s>Ipak nakon Minhenskog sporazuma je zaključio da je Hitlerova pozicija prejaka, pa je odustao od zavere.</s>

<s>Drugi svetski rat 
U saradnji sa načelnikom vrhovne komande kopnene vojske Valterom fon Brauhičem je orkestrirao invaziju na Poljsku, koja je pokazala efikasnost manevarske doktrine za koju se zalagao.</s><s>Nakon rata su mu zamerali zato što je malo toga uradio da spreči zločine u Poljskoj, iako ih je bio svestan.</s><s>Nakon što je Hitler prihvatio Manštajnove planove za osvajanje Francuske i zemalja Beneluksa, Halder i još neki nemački oficiri su smatrali da bi to bilo pogubno za Nemačku.</s><s>Zbog toga je opet počeo da razmatra opciju zavere protiv Hitlera.</s><s>Opet se pokazalo da za to nije imao živaca i zavera je propala.</s>

<s>Nakon što je Manštajnov plan uspešno ostvaren, Hitler je imao još negativnije mišljenje o Halderu.</s><s>Njih dvojica su se opet sukobila oko planova za invaziju na Sovjetski Savez.</s><s>Hitler je Hadlera optužio za defetizam, zato što je on predlagao da se ofanzivao uspori radi konsolidovanja fronta.</s><s>Halder je mislio da se Moskva može osvojiti pre zime, tako da je bio jedan od odgovornih za nedostatak zimske opreme, koji je prouzrokovao smrt desetine hiljada nemačkih vojnika.</s><s>To je bio jedan od glavnih razloga i propasti tokom bitke za Moskvu.</s>

<s>Kako su operacije na istočnom frontu propadale, tako je Hitler imao sve manje razumevanja za Haldera.</s><s>Smenio ga je sa mesta načelnika štaba u septembru 1942. godine, nakon čega je penzionisan.</s><s>Ostao je u kontaktu sa Bekom, i zbog toga je bio uhapšen nakon neuspešne Julske zavere.</s><s>Izbegao je smrtnu kaznu, ali je jedan period proveo zatvoren u logoru Dahau.</s>

<s>Nakon rata 
U Nirnberškom procesu je bio svedok protiv nacista.</s><s>Njegovi kritičari su to protumačili kao njegovo lično neslaganje sa Hitlerom, a ne kao način odbacivanja nacističke filozofije.</s><s>To su potkrepili tvrdnjom da je učestvovao u Julskoj zaveri zato što je bio ubeđen da Hitler više ne može da pobedi u ratu.</s><s>Nakon suđenja je sarađivao sa američkim istoričarima da se formira pogled na rat iz ugla nemačkog oficira.</s><s>Umro je 1972, a njegovi memoari su objavljeni 1976. godine.</s>

<s>Reference</s>

<s>Njemački komandanti u Drugom svjetskom ratu
Julska zavjera</s>

